  Майя Бывальцева 8, 12, 15, 34 номеро автобусъёс 10-тӥ инвожоысен нош ик ветло Ижкарысь Дерябин проездысь выж вылтӥ. Со сярысь ивортэ «ИПОПАТлэн» пресс службаез. Табере вань пассажиръёс «Станкострой» дугдылонниозь ветлыны быгато. Тодэ вайытом, выж куашкан калэ вуэмен сэрен, 2015-тӥ арын 5-тӥ шуркынмонысен «Заводоуправление» но «Станкострой» дугдылонниос дорозь автобусъёс ӧз вуылэ. «Калашников» Концернын ужасьёс Александр Невский собор дорысен пыдын ветлоно луизы. Автобусъёсты выльысь лэзизы выжез тупатъям бере. Отӥ мынон-ветлонсиё-дано усьтэмын 10-тӥ инвожое. ВАТСАН Тодэ вайытом, 2014-тӥ арын 17-тӥ оштолэзе выжлэн чугунлэсь кенерез пыдын ветлон сюреслэн люкетэныз валче куашказ. Выжез кышкытлыкоен лыдъязы но отӥ мынон-ветлонэз ворсазы. Транспортэз выжлэн мукет палтӥз лэзизы. Тупатъян ужъёс кык ар кыстӥськизы. Удмуртилэн тӧроез выжез Карлэн нуналэзлы усьтыны куриз. Выльдон ужлэн оглом дуныз — 115 миллион манет котыр. Тегъёс: Ижкар ИПОПАТ Автобус КалашниковКонцерн  